Hallitus ei korotakaan makeisveroa. Veronkorotusta on arvioitu uudelleen kehyspäätöksen ja syksyn budjettiriihen jälkeen, ja valtiovarainministeriön mukaan korotuspäätöksen perumiselle on perusteita.

Ensinnäkin alan kotimaisten yritysten työllisyyttä halutaan suojella. EU-komissio puolestaan käsittelee parhaillaan kantelua, joka koskee erilaisten sokeripitoisten tuotteiden erilaista verokohtelua. Kolmanneksi tuotteiden sokeripitoisuuden ilmoitusvelvollisuus on astumassa voimaan vasta vuonna 2017.

Makeisveron korotustarvetta aiotaankin käsitellä uudelleen ilmoitusvelvollisuuden tultua voimaan.

Makseivero oli osa valtiovarainministeriön budjettiesityksen valmisteverokorotuksia. Sähkö-, tupakka-, makeis- ja polttoaineverojen korotuksille oli tarkoitus lisätä valtion verotuloja yhteensä noin 370 miljoonalla eurolla.

Makeisveron osuus tästä olisi ollut kerätä 50 miljoonaa euroa.